Diari Oficial de la Generalitat Valenciana


Sumari del DOGV 9632, del 05-07-2023 (2023/7353)

RESOLUCIÓ de 22 de juny 2023, de la consellera presidenta de l'Agència Valenciana de Seguretat i Resposta a les Emergències, per la qual s'autoritza una modificació pressupostària, per import de 30.000,00 euros, des del capítol 3 del Programa pressupostari 222.10 al capítol 3 del Programa 222.20.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9632

Data del DOGV
:   05-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7353


Data del document
:   22-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 22 de juny 2023, de la consellera presidenta de l'Agència Valenciana de Seguretat i Resposta a les Emergències, per la qual s'autoritza una modificació pressupostària, per import de 30.000,00 euros, des del capítol 3 del Programa pressupostari 222.10 al capítol 3 del Programa 222.20. [2023/7353]  
L'Institut Valencià de Seguretat Pública i Emergències (IVASPE), com a òrgan adscrit a l'Agència Valenciana de Seguretat i Resposta a les Emergències (AVSRE), té atribuïdes per l'article 19 del Decret 122/2017, de 15 de setembre, del Consell, pel qual s'aprova el Reglament orgànic i funcional de l'AVSRE, les competències en matèria d'investigació, formació i perfeccionament professional, entre altres, de les policies locals, bombers i personal de protecció civil de la Comunitat Valenciana. En exercici d'aquestes competències i, en concret, de la seua activitat formativa, l'IVASPE organitza cursos selectius de formació per a permetre l'accés a la condició de funcionaris de carrera a les diverses escales del personal enquadrat en el seu àmbit subjectiu. Per a l'adequat desenvolupament d'aquests cursos es requereix la presència de personal instructor, el qual ha de tindre la condició de membre dels cossos de policia local.  
De forma regular, l'AVSRE ha pagat als instructors les hores realitzades dels cursos fins a novembre de 2019, i els deu els serveis prestats en els períodes compresos entre l'1 de desembre de 2019 i 28 de febrer de 2021.  
Durant l'exercici 2022, els instructors presenten demandes davant la jurisdicció contenciosa administrativa que esdevenen en sentències fermes. Una vegada liquidats els deutes, cal pagar les costes judicials i els interessos de demora.  
El present expedient de modificació pressupostària, a la vista de l'informe del director de l'Agència Valenciana de Seguretat i Resposta a les Emergències, de 2 de juny de 2023, està motivat per la necessitat de fer front als interessos de demora. En el pressupost de 2023 dins del programa pressupostari 222.20 Formació IVASPE no hi ha crèdit en el capítol 3 «Despeses Financeres». No obstant això, sí que hi ha disponibilitat i no afecta compromisos de despeses en el capítol 3 del programa 222.10 «Seguretat Pública: Policia de la Generalitat i Policia Local».  
  
Davant aquestes circumstàncies, és necessària una transferència de crèdit del capítol 3 del programa 222.10 al capítol 3 del programa 222.20, per import de 30.000,00 euros.  
Vist l'informe de la Secretaria Tècnica de l'AVSRE de 7 de juny de 2023, en relació amb la proposta de transferència de crèdits.  
Vist l'informe favorable de la Intervenció Delegada de 13 de juny de 2023.  
L'article 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula les transferències de crèdit i les seues limitacions.  
A la vista del que s'ha exposat anteriorment, i de conformitat amb el que s'estableix en els articles 21, 24.a) i 26.1.a) de la Llei 9/2022, de 30 de desembre, de pressupostos de la Generalitat per a l'exercici 2023, sent necessària la transferència de crèdit en els termes plantejats s'adopta la següent resolució:  
  
Autoritzar la modificació del pressupost de despeses de l'AVSRE per a l'exercici 2023 consistent en la transferència de crèdit al capítol 3 «Despeses Financeres» del programa 222.20 «Formació IVASPE», del pressupost de l'Agència Valenciana de Seguretat i Resposta a les Emergències per a 2023, a càrrec del capítol 3 del programa 222.10 «Seguretat Pública: Policia de la Generalitat i Policia Local», per un import de total de 30.000,00 euros, segons el següent detall:  
  
Increments:  
Aplicació 77.78.24.463.49.4  
Import: 30.000,00 €  
  
  
  
Disminucions:  
Aplicació 71.87.63.541.25.6  
Import: 30.000,00 €  
  
València, 22 de juny de 2023.- La consellera presidenta de l'Agència Valenciana de Seguretat i Resposta a les Emergències: Gabriela Bravo Sanestanislao.